Take a Bow (երգ, Ռիհաննա)

«Take a Bow» (), բարբադոսցի երգչուհի Ռիհաննայի երգը նրա Good Girl Gone Bad: Reloaded երրորդ ստուդիական ալբոմից։ Թողարկվել է որպես Good Girl Gone Bad ալբոմի հինգերորդ և նրա վերահրատարակության առաջին սինգլ։ Երգն ստեղծվել է StarGate նորվեգական պրոդյուսերական թիմի կողմից և գրվել է հեղինակ-կատարող Ne-Yo-ի հետ։ «Take a Bow»-ն թողարկվել է 2008 թվականի ապրիլի 15-ին CD սինգլով և թվային ներբեռնմամբ ԱՄՆ-ում։

Ստեղծագործությունը ստացել է դրական արձագանքներ երաժշտական քննադատների կողմից, հատկապես տեքստի արտասանման, ինչպես նաև բալլադի ռիթմերի հետ բիթերի որակյալ տեղադրման համար։ «Take a Bow» երգն ունեցել է մեծ առևտրային հաջողություններ և հասել է Կանադայի, Դանիայի, Իռլանդիայի, Սլովակիայի և Մեծ Բրիտանիայի հիթ-շքերթների առաջին հորիզոնականին։ Երգը նաև գլխավորել է Billboard-ի Hot 100 հիթ-շքերթը՝ դառնալով Ռիհաննայի երրորդ սուպեր հիթը ԱՄՆ-ում։ Որպես լրացում վերոնշյալին, երգն ընդգրկվել է երկրի լավագույն տասը հիթերի շարքում։

Երաժշտական տեսահոլովակի ռեժիսորը դարձել է Էնտոնի Մանդլերը, պրեմիերան կայացել է 2008 թվականի ապրիլի 25-ին։ Նկարահանումներն անցկացվել են Իտալիայի Վենետիկ քաղաքում։ Տեսահոլովակում ներկայացված են Ռիհաննան և նրա ընկերը, ովքեր ցանկանում են բաժանվել, քանի որ երիտասարդն իրեն անազնիվ է պահել աղջկա հետ հարաբերություններում։ Տեսահոլովակը ներկայացվել է MTV VMA մրցանակի երկու անվանակարգերում՝ Լավագույն կանացի տեսահոլովակ և Լավագույն ռեժիսուրա։ Երգը այլ տարբերակներով կատարել են շատ արտիստներ, սակայն կարևորագույն քավեր-տարբերակը պատկանում է Լիա Միշելին, ով այն կատարում է ամերիկյան Glee հեռուստասերիալի «Showmance» էպիզոդում։

Քննադատների արձագանքը 
Բիլլ Լեմբը About.com-ից գրել է, որ «Ռիհաննան կարողանում է հասցնել երգը լսողներին առանց խոչընդոտների, և այդ երգը ևս մեկ հաջողություն է, նույնիսկ եթե այդ հաջողությունը փոքր է դուետի համար. «Տեսեք, դա Ռիհաննայի իններորդ երգն է, որին հաջողվել է ընդգրկվել լավագույն երգերի տասնյակում» և «Երգում Ռիահաննան խոսում է ունկնդիրների հետ, իսկ „please!“ բառը և թեթև ծիծաղը երևի կլինեն ամենաանմոռանալի պահերը այդ երգի մեջ»։ Նա նաև նշել է, որ «„Take a Bow“ երգի ֆոնային երաժշտությունը ստեղնաշարային է և ներկա ժամանակներում ստանդարտ է ու Stargate խմբի գործերից լավագույնը չէ։ Հնարավոր է, որ որոշ լսումներից հետո Դուք կսկսեք ձայնակցել երգչուհուն, որը նրան կդարձնի հանրահայտ ռադիոյում»։

Կառուցվածք 
«Take A Bow» ստեղծագործությունը ռիթմ ընդ բլյուզ ոճի երգ է 3 րոպե 47 վայրկյան տևողությամբ։ Երգը բալլադ է և ունի րոպեում 80 հարված տեմպով տակտի չափ։ Երգը գրված է Մի մաժոր տոնայնությամբ։ Ռիհաննայի ձայնը գրավում է երկու օկտավա, ցածր E3-ից բարձր C♯5 նոտաների։ Երգում օգտագործվել է ակորդների հետևյալ հաջորդականությունը՝ E-B-C♯m-A:

Ձևաչափեր և երգացանկեր

Take a Bow 

International CD Single/Digital Download
 "Take a Bow" (Album Version) – 3:46
 "Don't Stop the Music" (Solitaire's More Drama Remix) – 8:08

GR enhanced CD single
 "Take a Bow" (Album Version) – 3:46
 "Don't Stop the Music" (Solitaire's More Drama Remix) – 8:08
 "Take a Bow" (Instrumental) – 3:46
 "Take a Bow" (Video)

GR 12" picture disc vinyl
Side A & B
 "Take a Bow" (Album Version) – 3:46
 "Don't Stop the Music" (Solitaire's More Drama Remix) – 8:08

Take a Bow: Remixes 
EU promo CD single (RIBOWCDX1)
 "Take a Bow" (Seamus Haji & Paul Emanuel Radio Edit) – 3:56
 "Take a Bow" (Tony Moran & Warren Rigg Encore Radio Edit) – 4:02
 "Take a Bow" (Groove Junkies Moho Radio Edit) – 3:52
 "Take a Bow" (Subkulcha Radio Edit) – 4:21
 "Take a Bow" (Seamus Haji & Paul Emanuel Club) – 8:34
 "Take a Bow" (Tony Moran & Warren Rigg Encore Club) – 9:18
 "Take a Bow" (Groove Junkies Moho Club) – 7:21
 "Take a Bow" (Subkulcha Club) – 6:16
 "Take a Bow" (Groove Junkies Moho Dub) – 6:42
 "Take a Bow" (Groove Junkies Moho Dubstrumental) – 6:42

Digital CD Remixes
 "Take a Bow" (Seamus Haji & Paul Emanuel Club Mix) – 8:34
 "Take a Bow" (Tony Moran & Warren Rigg's Encore Club Mix) – 9:18
 "Take a Bow" (Groove Junkies MoHo Club Mix) – 7:21
 "Take a Bow" (Subkulcha Club Mix) – 6:16
 "Take a Bow" (Groove Junkies Moho Dub) – 6:41

Դիրքերը հիթ-շքերթներում

Հավաստագրեր

Հաջորդականություն

Ծանոթագրություններ 

Ռիհաննայի երգեր
Billboard Hot 100 գլխավորած սինգլներ
Irish Singles Chart գլխավորած սինգլներ
UK Singles Chart գլխավորած սինգլներ